Glavni tajnik HDZ-a RH Milijan Brkić u Mostaru je održao prošireni radni sastanak Izbornog stožera HDZ-a BiH, uoči 2. kruga predsjedničkih izbora u Hrvatskoj.

Na sastanku u Domu HDZ-a dogovorena su rješenja kojima sestrinske HDZ stranke osiguravanju uvjete za što veću izlaznost birača Hrvata u BiH. Zbog važnosti svakog glasa, za 2. krug organiziran je besplatan autobusni prijevoz glasača iz općina Unsko-sanske, Posavske, Distrikta Brčko, Tuzlanske, Zeničko-dobojske, Zapadnohercegovačke, Hercegovačko-neretvanske, Hercegbosanske i Središnje Bosne prema konzularnim uredima u Tuzli, Sarajevu i Mostaru, a za općine iz Sjeverozapadne Bosne prema konzulatu u Banja Luci.

Za Mostar i Sarajevo će biti predviđene posebne linije za prijevoz glasača iz rubnih dijelova grada. Izborni stožer HDZ-a BiH podsjeća sve birače na obvezu aktivne registracije, te poziva birače koji se nisu registrirali da provjere registraciju putem web stranice www.izbori.hr.

>>Kakvim hrvatskim govore predsjednički kandidati

>>RTL: Josipović je za nastup dobio ocjenu 3.11, a Grabar Kitarović 3.07